**Logodnă de primăvară**

*Magda Isanos*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vai, frumusetea ceasului de-acuma

 de ce nu-mi este dat s-o sorb cu tine,

 si-alaturi sa simtim sub talpa huma

 de iarba vietii grea, cum de suspine

 mi-i inima de cind nu te-am vazut?

 Vreau soarele, pe degetele noastre

 unite, un inel sa faureasca;

 albastre zarile-n privirile-ti albastre

 sa le privesc si dragostea sa creasca

 din radacini batrine ca gradina

 (mai mindra decit cea care s-a dus),

 sa-mi ierti, si eu sa-ti iert, de-asemeni vina

 de-a fi iubit mai mult decit am spus.